《次韵王治臣九日使君席上二章 其二》
宋代·张伯玉

新安江碧郡楼危，九日登临醉袖垂。莫笑松筠岁寒地，却胜桃袖艳阳时。

清渟酒莹红螺面，窈窕笙攒碧玉枝。未必尊前叹迟暮，几人如我始牵丝。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。